cyanic-selkie/wikianc huggingface dataset:
Hua Mulan
Huā Mùlán merupakan seorang tokoh pahlawan Cina yang diceritakan dalam suatu lagenda dari zaman dinasti-dinasti Utara dan Selatan (420 – 589 SM) berjudul Mùlán cí (, "Balada Mulan"); balada ini mengisahkan Hua iaitu seorang gadis yang menyamar sebagai seorang lelaki lalu mengambil tempat ayahnya yang uzur tua saat semua lelaki dalam kampungnya diarahkan menjadi tentera kerahan Maharaja menyerang musuh. Mulan bertempur selama dua belas tahun dan mendapat penghargaan yang tinggi, tetapi dia menolak sebarang hadiah dan bersara di kampung halamannya.
Kisah ini dilatarkan dalam Wei Utara (386–536 M).
Sesayap Hilir, Tana Tidung
Sesayap Hilir merupakan sebuah kecamatan di Kabupaten Tana Tidung, Provinsi Kalimantan Utara, Indonesia.
Batas wilayah
Batas-batas wilayah kecamatan Sesayap Hilir adalah sebagai berikut :
Badan Bikis, Sesayap Hilir, Tana Tidung
Badan Bikis merupakan sebuah desa di kecamatan Sesayap Hilir, Tana Tidung, Kalimantan Timur, Indonesia.
Şimian, Mehedinţi
Şimian merupakan sebuah komun yang terletak di wilayah Mehedinţi, Romania.
Kampung Solok, Rantau
Kampung Solok merupakan sebuah kampung yang terletak di Rantau, dalam negeri Negeri Sembilan, iaitu sebuah negeri di Malaysia.
Poskod
Poskod yang digunakan di Kampung Solok, Rantau, Negeri Sembilan adalah 70300.
Lapangan Terbang Wienau
Lapangan Terbang Wienau terletak pada kedudukan Latitud N50* 33.9833', Longitud E07* 39.2333' pada ketinggian 289.86 meter dari aras laut..
Air Selumar
Air Selumar merupakan sebuah desa yang terletak dalam (daerah) kecamatan Sijuk, Kabupaten Belitung, Provinsi Bangka Belitung, Indonesia.
Newcastle United F.C.
Newcastle United Football Club merupakan sebuah kelab bola sepak England yang ditubuhkan pada tahun 1881. Bermarkas di Newcastle Upon Tyne, England. Pada musim 2010/11, Newcastle bermain dalam Liga Perdana Inggeris. Kelab ini berpengkalan di Stadium Sports Direct Arena (dulu dikenali sebagai St James Park) yang mampu menampung sehingga 52,387 penonton. Jersi tradisi mereka berwarna hitam-putih.
Rospez
Rospez ialah komun di jabatan Côtes-d'Armor di Bretagne barat-laut Perancis.
Newcastle United F.C.
Eropah
Lain lain
Persatuan Komuniti Bidayuh Serian Selangor dan Kuala Lumpur
Persatuan Komuniti Bidayuh Serian Selangor dan Kuala Lumpur (PKBSSKL) merupakan persatuan komuniti berdaftar di bawah akta Pertubuhan 1966 yang pertama berasal dari Daerah Serian telah ditubuhkan dan didaftarkan pada 17 November 2011 di Selangor oleh Robin Anak Augustine Kiek bersama 9 orang yang lain.
Romi Garduce
Romeo Garduce (a.k.a. Romi Garduce dan Garduch; lahir 1969 di perbandaran Mariveles, Bataan) merupakan seorang pendaki gunung Filipina yang dikenali dengan nama gelaran "Garduch". Dia merupakan pendaki gunung Filipina dan bekerja sebagai IT Professional di Procter and Gamble Filipina. Dia mula mendaki untuk iktihar pada 1991 sebagai ahli Pendaki Universiti Filipina ("University of the Philippines Mountaineers - UPM").
Buang Baru, Sesayap Hilir, Tana Tidung
Buang Baru merupakan sebuah desa di kecamatan Sesayap Hilir, Tana Tidung, Kalimantan Timur, Indonesia.
Bebatu, Sesayap Hilir, Tana Tidung
Bebatu merupakan sebuah desa di kecamatan Sesayap Hilir, Tana Tidung, Kalimantan Utara, Indonesia.
Spam
thumb|250px|Folder e-mel yang penuh dengan spam. Spam merupakan suatu bentuk gangguan dalam perhubungan internet, biasanya dalam bentuk pesanan yang banyak yang tidak dikehendaki. Bentuk spam yang paling terkenal ialah spam e-mel.
Jenis spam
Beberapa jenis spam adalah:
Pembunuhan beramai-ramai di Panjwai
Pembunuhan beramai-ramai di Panjwai berlaku pada awal pagi Ahad, 11 Mac 2012, apabila 16 orang awam terbunuh, termasuk sembilan orang kanak-kanak dan tiga orang wanita, dan lima orang lagi cedera di Wilayah Kandahar, Afghanistan, hinggakan ada mayat yang sudah rentung separa. Antara mangsa yang terkorban ialah sebelas ahli sekeluarga.
Seorang sarjan Tentera Darat Amerika Syarikat yang dipercayai bertindak keseorangan telah ditahan sebagai suspek utama. Tindakan itu dikecam oleh pihak berkuasa Afghan sebagai pembunuhan yang sengaja. Para pihak berkuasa Amerika dan Pasukan Bantuan Keselamatan Antarabangsa (ISAF) telah meminta maaf dan menjanjikan siasatan yang cepat dan menyeluruh. Laporan-laporan media menduga bahawa peristiwa ini boleh menjejaskan hubungan Afghanistan–Amerika Syarikat.
Wilayah di Uzbekistan
Uzbekistan terbahagi kepada 12 wilayah (disebut viloyat), satu republik autonomi (respublika) dan satu bandar bebas (shahar).
Wilayah-wilayah ini seterusnya dibahagikan kepada 160 daerah (tuman).
Eswatini di Sukan Olimpik Musim Panas 2020
Eswatini telah menyertai Sukan Olimpik Musim Panas 2020 di Tokyo, Jepun. Kejohanan ini pada asalnya dijadualkan berlangsung dari 24 Julai hingga 9 Ogos 2020, tetapi ditangguhkan ke 23 Julai hingga 8 Ogos 2021 akibat pandemik COVID-19. Ia merupakan penyertaan kesebelas Eswatini dalam Sukan Olimpik Musim Panas sejak 1972 yang sebelum ini juga dikenali sebagai Swaziland.
Peserta
Hanya empat orang atlet mewakili Eswatini dalam tiga sukan;
Hantu Kak Limah Balik Rumah
Hantu Kak Limah Balik Rumah ialah sebuah filem komedi seram Malaysia 2010 arahan Mamat Khalid dan yang pertama dalam trilogi Hantu Kak Limah. Filem yang dibintangi oleh Awie, Man Kadir, Zami Ismail, Johan Raja Lawak dan Soffi Jikan ini berlatarbelakangkan suasana Kampung Pisang selepas kejadian Zombi. Tetapi filem ini bukanlah kesinambungan kepada filem Zombi Kampung Pisang, tetapi lebih terarah kepada kejadian yang berlaku di Kampung Pisang. Filem ini ditayangkan pada 9 Disember 2010.
Plot
Husin (Awie) yang telah dua tahun bekerja di Singapura mengambil keputusan balik ke kampung halamannya, Kampung Pisang. Apabila sampai ke rumahnya, Husin hairan melihat perangai pelik jiran sebelah rumahnya, Kak Limah (Delimawati) yang langsung tidak bercakap dan rambut yang mengerbang semacam. Dia juga mengalami kejadian menakutkan ketika mahu tidur. Husin bergegas ke warung Pak Jabit (Man Kadir), lalu menceritakan kepada orang-orang kampung bahawa barangkali Kak Limah sudah menjadi hantu.
Abi Hurairah (Johan Raja Lawak) setuju dengan pendapat Husin kerana beliau juga mengalami peristiwa pelik ketika melihat Kak Limah di kawasan kubur. Pak Jabit yang memang geram akan Husin (kerana memutuskan ikatan kasih dengan anak gadisnya, Che Nin (Ummi Nazeera), menuduh Husin pembawa nasib buruk kepada Kampung Pisang. Sebelum ini keadaan aman damai, sebaik sahaja Husin muncul, keadaan kembali kacau bilau. Pak Abu (Zami Ismail) mencadangkan agar mereka menyiasat apa yang berlaku sebenarnya. Beramai-ramai mereka ke rumah Kak Limah. Mereka menemui mayat Kak Limah yang hampir reput. Namun, setelah pengebumian jenazah Kak Limah, kampung mereka masih dihantui makhluk misteri di tengah-tengah malam. Pelbagai bomoh dipanggil untuk menghalau hantu, malangnya tiada satu pun bomoh yang berjaya menghalau hantu tersebut. Misteri hanya terurai apabila anak Kak Limah kembali ke Kampung Pisang.
Penerbitan
Hantu Kak Limah Balik Rumah diarahkan oleh Mamat Khalid dan diterbitkan oleh Gayatri Su-Lin Pillai untuk Tayangan Unggul. Ia merupakan filem keempat Mamat bersama Tayangan Unggul selepas tiga filem terdahulu dan kesinambungan daripada filem Zombi Kampung Pisang. Filem ini masih mengekalkan genre komedi seram, dan menampilkan kejutan demi kejutan. Penggambaran dijalankan sepenuhnya di Kuala Kangsar, Perak.
Kutipan
Pada 28 Disember 2010, dilaporkan bahawa jumlah kutipan Hantu Kak Limah Balik Rumah mencecah paras RM 6 juta semenjak dibuka pada 9 Disember, menjadikan filem ini terbitan Tayangan Unggul paling besar dalam sejarah. Setelah habis tayangan di 39 buah pawagam, filem Hantu Kak Limah Balik Rumah mengutip sebanyak RM 7.90 juta, sekaligus menjadikannya filem Malaysia ketiga terbanyak kutipan kasar di pawagam Malaysia, mengekori filem Ngangkung yang mengutip RM 8.18 juta dan Khurafat: Perjanjian Syaitan yang mengutip RM 8.03 juta.
Ulasan kritis
Siti Athirah Dzulkifly dari Utusan Malaysia mengulas bahawa HKLBR ialah sebuah filem satira sosial yang mengambil pendekatan komedi gelap. "Walaupun Hantu Kak Limah Balik Rumah kelihatan melucukan tetapi pemahaman tentang filem ini memerlukan keseriusan. Isu sosial dalam filem ini suatu yang serius, cuma disampaikan dengan pendekatan komedi satira." Syazwan Zakariah juga dari Utusan Malaysia tidak menganggap Hantu Kak Limah Balik Rumah sebagai sebuah filem sambungan. Namun sekadar menggunakan watak dengan latar yang sama, tetapi masih mampu berdiri sendiri. Portal hiburan Gua.com.my pula menyifatkan HKLBR ialah sebuah karya bersifat sindiran sinis.
Husin, Mon dan Jin Pakai Toncit (2013)
Pada 2012, kesinambungan filem ini telah diumumkan dengan Mamat Khalid kembali menduduki kerusi pengarah dan menulis skrip. Untuk filem ini, watak Kak Limah lakonan Delimawati, Usop Wilcha (Shy8), Pak Jabit (Man Kadir) dan Pak Abu (Zami Ismail) masih dikekalkan. Penggambaran sebahagiannya dijalankan di Hutan Ulu Kenas, Taiping. Husin, Mon dan Jin Pakai Toncit ditayangkan pada 7 Februari 2013.
Hantu Kak Limah 3 (2018)
Kesinambungan ketiga Hantu Kak Limah telah diumumkan secara rasmi oleh Gayatri Su-Lin Pillai pada Februari 2013, beliau dipetik sebagai berkata: "Kami ada perancangan untuk hasilkan filem Hantu Kak Limah 3. Kami dah bincang dengan Mamat Khalid,” Penggambaran dijalankan pada 19 Oktober 2017 di Taiping, Perak. Untuk filem ini, Kampung Pisang telah digugurkan. Hantu Kak Limah 3 ditayangkan pada 9 Ogos 2018 dan meraih kutipan pecah panggung sebanyak 32.5 juta
Ketamin
Ketamin ialah ubat yang digunakan untuk memulakan dan mengekalkan anestesia. Ubat ini menyebabkan keadaan berkhayal tetapi pada masa yang sama memberikan kelegaan kesakitan, penenang dan kehilangan ingatan. Kegunaan lain termasuk sedasi dalam rawatan rapi dan rawatan kesakitan dan kemurungan. Fungsi jantung, pernafasan, dan refleks saluran pernafasan secara amnya kekal berfungsi. Kesannya biasa bermula dalam masa lima minit selepas diberikan melalui suntikan, dan bertahan sehingga kira-kira 25 minit.
Kesan sampingan yang biasa termasuk pengocakan, kekeliruan, atau halusinasi selepas ubat hilang kesannya. Tekanan darah tinggi dan gegaran otot adalah perkara biasa. Kekejangan larinks mungkin berlaku tetapi jarang. Ketamin ialah antagonis reseptor NMDA, tetapi ia juga mungkin mempunyai tindakan lain.
Ketamin ditemui pada tahun 1962, pertama kali diuji pada manusia pada tahun 1964, dan diluluskan untuk penggunaan di Amerika Syarikat pada tahun 1970. Ia digunakan secara meluas untuk anestesia pembedahan dalam Perang Vietnam kerana keselamatannya. Ia tersenarai dalam Senarai Ubat Penting Pertubuhan Kesihatan Sedunia. Ia boleh didapati sebagai ubat generik. Harga borong di negara membangun adalah antara AS$0.84 dan AS$3.22 setiap vial. Ketamin juga digunakan sebagai ubat rekreasi untuk kesan halusinogen dan disosiatifnya.
Şovarna
Şovarna merupakan sebuah komun yang terletak di wilayah Mehedinţi, Romania.
1 miriameter
thumb|kiri|[[Selat Gibraltar adalah selebar 13 kilometer]]
Untuk membantu membandingkan berbeza darjah magnitud, halaman ini menyenaraikan panjang di antara 10 dan 100 kilometer (104 ke 105 meter). Miriameter (kadang-kadang juga dieja myriameter and miriometer) (10,000 meter) adalah nama unit yang tidak digalakkan; awalan metrik perpuluhan miria- (adakalanya juga ditulis sebagai mirio-) adalah usang dan tidak dimasukkan antara awalan apabila Sistem Unit Antarabangsa telah diperkenalkan pada 1960.
Penukaran
10 kilometer adalah sama dengan:
Stesen keretapi Tasek Gelugor
Stesen Keretapi Tasik Gelugor ialah sebuah stesen keretapi yang terletak di Tasik Gelugor, Pulau Pinang, Malaysia. Stesen ini menyediakan perkhidmatan KTM Komuter dan ETS. Ia terletak di Jalan Besar, 13300 Tasek Gelugor, Pulau Pinang.
Projek Pembangunan Petrokimia Kuo Kuang
Projek Pembangunan Petrokimia Kuo Kuang ini pada awalnya dicadangkan oleh Syarikat Petrokimia Kuo Kuang pada tahun 2005, rancangan asal menjangka pembinaan di Zon Perindustrian Petrokimia di Kawasan Perindustrian Luar Pulau Daerah Yunlin. projek ini kemudiannya dipindahkan ke Daerah Changhua pada tahun 2008 disebabkan oleh tidak mendapat kelulusan EIA, sebelum projek ditamatkan pada tahun 2011 di atas pertimbangan EIA.
Ringkasan
Pada tahun 2006, selepas Su Tseng Chang dari Parti Progresif Demokratik menjadi Perdana Menteri, beliau mengumumkan pelancaran pelan “Pelaburan Besar, Kehangatan Besar” dan Projek Pembangunan Petrokimia Kuo Kuang disenaraikan sebagai salah satu daripada projek-projek pembangunan utama pelan itu. 29hb MAC 2007, Timbalan Perdana Menteri Tsai Ing Wen menyerang Jabatan Alam Sekitar dalam mesyuarat Kumpulan Ekonomi kabinet kerana laporan EIA Kes Keluli Taiwan dan Projek Pembangunan Petrokimia Kuo Kuang terlalu panjang, beliau minta Jabatan Alam Sekitar harus ambil kira prinsip perlindungan alam sekitar, pembangunan industri dengan selaras dan memudahkan proses EIA dengan telus. Kemudian, memandangkan kesukaran dari pihak berkuasa seperti EIA untuk membina kilang di Kawasan Perindustrian Luar Pulau Dearah Yunlin, dan pembelian tanah, ditambah lagi dengan tuntutan Kerajaan Changhua, pada 30hb November 2007, Timbalan Perdana Menteri Chiou I Jen memutuskan Projek Pembangunan Petrokimia Kuo Kuang akan dipindahkan dari Kampung Taixi, Yunlin ke Kampung Dacheng, Changhua.
Surat dikeluar pada 25hb Januari 2008, taman teknologi petrokimia dipindah dari Kawasan Perindustrian Yunlin ke Kawasan Perindustrian Sudut Barat Daya Changhua; Kementerian Ekonomi menghantar surat kepada Yuan Eksekutif pada 18hb MAC 2008, CEPD bersetuju dalam mesyuarat 14hb April 2008 dan menjadikan Kawasan Perindustrian Dacheng Changhua sebagai program utama Negara, bagi mengelakkan larangan pembangunan di sekatan tanah pengharaman pemuliharaan untuk memudahkan penambakan laut bagi pembinaan Taman Petrokimia Kuo Kuang. Tetapi kemudian rejim itu akan bergilir, Kerajaan Parti Progresif Demokratik menghentikan projek ini secara tergesa-gesa, kabinet mengunakan alasan “kabinet akan dilantik semula, program utama Negara terbabit lingkungan yang luar”, menunjukkan Kementerian Ekonomi dengan surat pada 14hb MEI 2008 bahawa cadangan ini dibiarkan keputusan oleh kerajaan baru dengan mengikuti perancangan masa depan keseluruhan negara sebelum dihantar balik ke kabinet.
Selepas pertukaran kuasa perintah, pada 24hb JUN 2008, lembaga pengarah Petrokimia Kuo Kuang memutuskan untuk memindahkan projek pembinaan kawasan perindustrian luar pulau Yunlin yang sudah diusahakan banyak tahun ke kampung Dacheng, Changhua, dan meminta kerajaan menjamin bahawa kilang boleh menjalankan hasil pada tahun 2015, kalau tidak, pemegang saham akan mengundur dari pelaburan. Menurut berita pada 1hb Disember 2008, kabinet menetapkan Projek Pembangunan Petrokimia Kuo Kuang sebagai projek utama negara atas alasan pembangunan ekonomi. Pada 3hb April 2011, presiden Ma Ying Jeou, wakil Parti Progresif Demokratik Su Tseng Chang dan Tsai Ing Wen menghadiri Jamuan Anti-Petrokimia Kuo Kuang, oleh kerana Ma Ying Jeou tidak mahu menandatangani surat mengaku janji, ucapan beliau diganggu oleh juruacara dan hadirin, Su Tseng Chang dan Tsai Ing Wen pula menandatangan surat mengaku janji untuk bantah petrolkimia Kua Kuang pada masa itu.
Pada 22hb April 2011, Ma Ying Jeou sendiri mengumumkan tidak sokong Projek Pembangunan Petrokimia Kuo Kuang dijalankan di Changhua, Kerajaan Yunlin dan Kaohsiung bimbang Projek Kuo Kuang akan dipindah ke kawasn mereka, mereka juga menunjukkan tidak menerima projek itu.
Ringkasan Projek
Projek ini termasuk kilang penapisan minyak yang berhasil 300 ribu tong sehari, pusat pecah minyak ringan yang berhasil 1.2 juta tan etilena setahun, pusat xilena aromatic yang berhasil 800 ribu tan setahun, 23 kilang petrokimia pertengahan dan rendah, 14 set kilang cogeneration, serta pelabuhan industri yang mengandungi 13 terminal. Terletak di Kampung Dacheng dan Pantai Kampung Fangyuan, kawasan pembangunan kira-kira 2700 hektar, kemudian dikecilkan kepada 1900 hektar, tetapi diubah kepada tambahan dan akan dibicara semula.
Dolphin-dolphin Putih Cina
Lokasi pembinaan Petrokimia Kuo Kuang terletak di pantai timur selat taiwan iaitu kawasan tempat habitat dolphin putih cina (yang ditemui pada tahun 2004), dolphin-dolphin tersebut telah disenaraikan ke dalam spesies terancam oleh IUCN pada 2008, jadi pembangunan ini teleh dikritik keras oleh kumpulan-kumpulan sayang alam sekitar Taiwan dan Parti Pembangkang. Jabatan Alam Sekitar memutus untuk membina satu koridor ekologi berlebar 800 meter dan berkedalaman 5-10 meter bagi pergerakan dolphin-dolphin putih cina pada mesyuarat 9hb Jun 2010. Tapi kesan rancangan ini telah disyaki, sebuah koridor ekologi berlebar 500 meter bagi pergerakan dolphin-dolphin putih cina telah dibina pada 1990-an apabila Lapangan Terbang Antarabangsa Hong Kong dibina. Tetapi mengikut pemerhatian Dr. Hong Jiayao, ahli Persatuan Pemuliharaan Dolphin Hong Kong, dolphin-dolphin putih cina akan mengelakkan koridor ekologi tersebut. Perdana Menteri pada masa itu, Wu Den Yih telah dikritik keras apabila beliau cuba menenangkan pretikaian dengan berkata “Dolphin tahu berpaling”.
Penggunaan Bekalan Air dan Tanah Lembap Yang Tinggi
Petrokimia Kuo Kuang telah dikritik dalam masalah seperti pelepasan karbon yang tinggi, risiko kesihatan, kemusnahan tanah lembap dan penjejasan kepada pertanian dan perikanan tempatan. Lee Hong Yuan, profesor kejuruteraan awam di Universiti Kebangsaan Taiwan berkata, daerah Changhua, Yunlin dan Chiayi perlu mengepam 6 billion tan air bawah tanah setahun, iaitu mengepam melebihi 2 billion tan, akan menyebabkan peneggelaman strata yang serius sehingga 12cm. Kegunaan air oleh Petrokimia Kuo Kuang dalam sehari telah melebihi kegunaan air seluruh dearah Changhua, “Manakah Sumber Air?” Jabatan Sumber Air telah rancang mendirikan weir Dadu di sungai Dadu untuk menyelesai masalah air, tapi rancangan ini pun dibantah oleh penduduk tempatan. Pada masa yang sama, kecekapan ekonomi Petrokimia Kuo Kuang, penggunaan tenaga dan masalah kewangan CPC telah dipersoalkan.
Projek ini telah dibawa ke mesyuarat pemeriksaan yang ke-empat pada 27hb Jan 2011, lebih daripada 2000 pelajar dari sekolah menengah Changhua telah mengadakan duduk bantah dan hantar kenyataan kepada surat khabar untuk menghalang pemeriksaan EIA diluluskan dengan bersyarat, Solidariti Belia Anti-Petrokimia Kuo Kuang Negara pula desakan belia yang bercita-cita di seluruh Taiwan untuk berhimpun dan bantah di depan Jabatan Alam Sekitar pada waktu malam, dan memangil rakyat untuk mengawal tanah lembap laman sosial utama. Sesetengah orang tulis surat berkata, kalau tanah lembap Dacheng Fangyuan yang digunakan oleh projek pembangunan ini dimusnah, kos pampasan kemusnahan ekologi adalah NST 540 billion.
Rana Vikrama
Rana Vikrama adalah filem thriller aksi India bahasa Kannada 2015 yang diarahkan oleh Pavan Wadeyar yang memaparkan Puneeth Rajkumar, Anjali dan Adah Sharma dalam peranan utama. Filem ini mencapai kejayaan di seluruh dunia. Filem ini ditayangkan pada 10 April 2015. Audio filem dikeluarkan pada 21 Mac 2015. Puneeth Rajkumar memainkan peranan berganda dalam filem, walaupun kedua-dua peranan itu tidak pernah muncul bersama-sama di skrin.
George Saunders
George Saunders (lahir 2 Disember 1958) merupakan penulis cerita pendek, novel, esei, dan buku kanak-kanak Amerika Syarikat. Penulisan beliau pernah muncul dalam The New Yorker, Harper, McSweeney's dan GQ. Beliau turut memberi sumbangan dalam kolum American Psycheuntuk majalah mingguan The Guardian dari tahun 2006 hingga 2008.
Bertugas sebagai profesor di Universiti Syracuse, Saunders pernah memenangi Hadiah Majalah Nasional untuk fiksyen pada tahun 1994, 1996, 2000, dan 2004, serta hadiah kedua dalam Anugerah O. Henry pada tahun 1997. Cerita pertama beliau, CivilWarLand in Bad Decline, pernah menjadi calon akhir untuk Anugerah PEN/Hemingway 1996. Pada tahun 2006, Saunders menerima MacArthur Fellowship dan pada tahun yang sama juga beliau memenangi Anugerah Dunia Fantasi untuk cerita pendeknya, "CommComm". In Persuasion Nation pula menjadi calon akhir untuk Hadiah Cerita pada tahun 2007. Pada tahun 2013, beliau memenangu Anugerah PEN/Malamud dan calon akhir untuk Anugerah Buku Kebangsaan. Karya beliau berjudul Tenth of December: Stories pula memenangi Hadiah Cerita 2013 untuk koleksi cerita pendek Hadiah Folio. Novel beliau, Lincoln in the Bardo memenangi Hadiah Man Booker pada tahun 2017.
Stângăceaua
Stângăceaua merupakan sebuah komun yang terletak di wilayah Mehedinţi, Romania.
Mel Tiangco
Carmela Tiangco-Cornejo (a.k.a Mel Tiangco; lahir 10 Oktober 1955 di Pilar, Bataan, Filipina) adalah pembaca berita di lokasi GMA Network, Bandar Quezon, Filipina.
Rostrenen
Rostrenen ialah komun di jabatan Côtes-d'Armor di Bretagne barat-laut Perancis.
Anugerah PEN/Malamud
Anugerah PEN/Malamud memberi penghormatan "kecemerlangan dalam seni cerita pendek", dan dianugerahkan secara tahunan oleh Yayasan PEN/Faulkner. Jawatankuasa pemilihan terdiri daripada pengarah PEN/Faulkner dan wakil-wakil pelaksana kesusasteraan Bernard Malamud. Anugerah ini pertama kali diberikan pada tahun 1988.
Anugerah ini ditaja oleh International PEN.
Wangsa Safawiyah
Asal-Usul Wangsa Safawi
Wangsa Safawiyah bermula daripada gerakan Sufi di kawasan Azarbaijan yang digelar Safawiyeh. Pengasas gerakan Sufi ini ialah Sheikh Safi Al-Din (1252–1334).
Sheikh Safī al-Dīn Abdul Fath Is'haq Ardabilī berasal dari Ardabil, sebuah bandar di wilayah Iran Azerbaijan. Beliau merupakan anak murid seorang imam Sufi iaitu Sheikh Zahed Gilani (1216–1301, dari Lahijan.) Safi Al-Din kemudiannya menukar Ajaran Sufi ini kepada Ajaran Safawiyeh sebagai tindak balas kepada pencerobohan tentera Mongol di wilayah Azerbaijan. Pada kurun ke 15, Safawiyeh mula meluaskan pengaruh dan kuasanyanya dalam bidang politik dan ketenteraan ke seluruh Iran dan berjaya menawan seluruh Iran dari pemerintahan kerajaan Timurid. Penyatuan Iran juga turut dikenali sebagai gerakan Islam Shia.
Sejarah
left|thumb|300px|[[Dataran Naghsh-i Jahan, di Isfahan adalah bukti kegemilangan Safavid.]] Ketika abad ke 15, Empayar Turki Uthmaniyah berkembang hingga ke Anatolia dan mula memasuki kawasan orang Parsi. Sebagai tindak balas, pengikut Safawiyeh dari Ardabil menawan Tabriz dari Turki dibawah pimpinan Alwand. Safawiyeh kemudiannya dipimpin oleh Ismail I dan dibawah pemerintahan beliau, Tabriz menjadi ibu kota dinasti Safawiyah dan beliau sendiri menggelarkan dirinya sebagai Shah Azerbaijan. Kemudiaanya Ismail I mara ke barat laut Iran dan menawan kesemua wilayah Iran daripada pegangan Turki. Pada tahun 1511 pula, tentera Uzbek berjaya dihalau keluar dari Iran (dimana kemudiannya mereka menawan Samarkand dan menjadikannya ibu negara Uzbek.) Ketika zaman Ismail I, bahasa rasmi Iran ialah Bahasa Azeri.
Sepanjang pemerintahan Safawiyah, Islam Syiah menjadi agama rasmi Iran walaupun Syiah sudah lama dipraktikan sebelum zaman Safawiyah. Raja-raja Safawiyah kemudiannya membawa masuk lebih ramai ulama-ulama Syiah dan menganugerahkan mereka wang dan tanah sebagai balasan kepada kesetiaan mereka kepada dinasti Safawiyah.
Zaman kegemilangan Safawiyah menyaksikan kebangkitan semula kegemilangan orang Parsi. Sastera, kesenian dan binaan Parsi berkembang semula dan bukti yang nyata ialah pembinaan Dataran Naghshi Jahan di Isfahan. Dari segi ekonomi perdagangan Iran berkembang kerana ia terletak di tengah-tengah Jalan Sutera.
Kegemilangan Safawiya mula menurun ketika abad ke 17. Raja-raja Safawiyah semakin lama menjadi semakin tidak efisien dan hidup berfoya foya. Iran pula sentiasa diserang oleh tentera Turki Uthmaniyah, Afghani dan Arab. Pada tahun 1698, Kerman berjaya ditawan puak Balochi dan Khorasan pula jatuh ke tangan Afghani pada tahun 1717. Selain itu, Safawiyah turut berhadapan dengan ancaman baru iaitu kemaraan Empayar Rusia di sebelah utara serangan tentera Mughal di sebelah timur. Turut memburukkan keadaan, ekonomi Safawiyah merosot akibat perubahan jalan perdagangan antara timur dan barat, dimana Jalan Sutera tidak lagi digunakan.
Pada tahun 1760 Karim Khan, seorang general tentera mengambil alih kuasa sekaligus menamatkan pemerintahan Safawiyah di Iran dan menubuhkan Dinasti Zand
Lapangan Terbang Dingolfing
Lapangan Terbang Dingolfing adalah sebuah lapangan terbang yang terletak di bandar Dingolfing, Jerman.
Lapangan Terbang Dingolfing terletak pada kedudukan Latitud N48* 39.4667', Longitud E12* 30.0333' pada ketinggian 355.09 meter dari aras laut..
Paul Anka
Paul Albert Anka (lahir 30 Julai 1941) ialah seorang penyanyi, penggubah lagu dan pelakon kelahiran Kanada.
Pendidikan di Libya
Pendidikan di Libya bermula dengan pendidikan rendah, yang percuma dan wajib. Kanak-kanak di Libya berumur antara 6 dan 15 tahun bersekolah rendah dan kemudian bersekolah menengah selama tiga tahun tambahan (15- hingga 18 tahun). Kira-kira 60 peratus pelajar ditugaskan ke program menengah vokasional, manakala baki 40 peratus ditugaskan ke program menengah yang lebih berfokuskan akademik, berdasarkan markah ujian dan minat. Di bawah Gadaffi, pendidikan rendah dan menengah tertumpu pada risalahnya tentang falsafah politik, Buku Hijau, dengan pelajar yang lebih tua mempelajari "pengajian Jamahiriya".
Menjelutung, Sesayap Hilir, Tana Tidung
Menjelutung merupakan sebuah desa di kecamatan Sesayap Hilir, Tana Tidung, Kalimantan Timur, Indonesia.
Igornay
ialah komun di jabatan Saône-et-Loire dan di kawasan Bourgogne di timur Perancis.
Kawasan perbandaran di Salamanca
Berikut merupakan senarai kawasan perbandaran di wilayah Salamanca di komuniti berautonomi Castile dan León, Sepanyol.
Seludau, Sesayap Hilir, Tana Tidung
Seludau merupakan sebuah desa di kecamatan Sesayap Hilir, Tana Tidung, Kalimantan Timur, Indonesia.
Sviniţa
Sviniţa merupakan sebuah komun yang terletak di wilayah Mehedinţi, Romania.
Lapangan Terbang Dinkelsbuhl-Sinbronn
Lapangan Terbang Dinkelsbuhl-Sinbronn adalah sebuah lapangan terbang yang terletak di bandar Dinkelsbuhl-Sinbronn, Jerman.
Lapangan Terbang Dinkelsbuhl-Sinbronn terletak pada kedudukan Latitud N49* 03.9000', Longitud E10* 24.0600' pada ketinggian 487.07 meter dari aras laut..
Anna Bond
Annabond (ಅಣ್ಣಬಾಂಡ್) adalah filem aksi romantis Kannada yang ditulis dan diarahkan oleh Duniya Soori. Dihasilkan oleh Parvathamma Rajkumar, ia dibintangi oleh Puneeth Rajkumar, Nidhi Subbaiah dan Priyamani dalam peranan utama dan Jackie Shroff dalam peranan negatif. Filem ini dikeluarkan pada 1 Mei 2012. V. Harikrishna merupakan pengarah muzik untuk filem ini.
Kosihovce
Kosihovce merupakan sebuah kampung dan kawasan perbandaran yang terletak di daerah Veľký Krtíš, wilayah Banská Bystrica, Slovakia.
Istana Pagaruyung
Istana Pagaruyung (Istano Basa Pagaruyuang) ialah istana (diraja istana) bekas Kerajaan Pagaruyung, terletak di kecamatan Tanjung Emas dekat pekan Batusangkar, Kabupaten Tanah Datar, Sumatera Barat, Indonesia. Ia dibina dalam gaya seni bina vernakular tradisional Minangkabau Rumah Gadang, tetapi mempunyai beberapa elemen atipikal termasuk struktur tiga tingkat dan dimensi yang lebih besar berbanding dengan rumah gadang biasa.
Sejak Kerajaan Pagaruyung dibubarkan pada tahun 1833, tidak ada raja atau kerabat diraja yang bermastautin di istana hari ini tetapi masih dipandang tinggi di kalangan masyarakat Minangkabau, kerana keturunan bangsawan Minang yang tersebar (bangsawan) masih mendapat akar dan hubungan dengan bekas istana diraja Pagaruyung. Istana ini telah beberapa kali musnah akibat kebakaran, pada tahun 1804, 1966 dan 2007. Ia telah dibina semula dan kini berfungsi sebagai muzium dan tarikan pelancong yang popular.
Seni bina
Istana ini mempunyai tiga tingkat dengan 72 tiang dan tipikal Rumah gadang gonjong, bumbung melengkung seperti tanduk yang diperbuat daripada 26 tan ijuk hitam aren gentian palma. Istana ini juga dilengkapi dengan lebih 100 replika perabot antik dan artifak Minang, bertujuan untuk menghidupkan semula istana sebagai pusat kebudayaan Minangkabau serta tarikan pelancongan di Sumatera Barat.
Sejarah
Istana Pagaruyung yang asal dibina di Bukit Batu Patah dan telah dibakar semasa rusuhan dalam Perang Padri pada tahun 1804. Istana ini telah dibina semula tetapi telah dimusnahkan semula oleh kebakaran pada tahun 1966. Bangunan itu kemudiannya dibina semula pada tahun 1976 sebagai replika istana Pagaruyung yang asli. Ia dibina selepas penindasan gerakan Kerajaan Revolusi Republik Indonesia (PRRI) pada tahun 1958, yang berpusat di Sumatera Barat. Gabenor Sumatera Barat ketika itu Harun Zen memulakan pembinaan Istano Basa Pagaruyung pada tahun 1976 sebagai cara menghidupkan semula kebanggaan masyarakat Minang selepas penindasan. Pemulihan istana ditandai dengan didirikannya tunggak tuo (lajur utama) pada 27 Disember 1976 oleh Gabenor Sumatera Barat Harun Zain. Selepas siap, istana ini telah dikenali orang ramai sebagai muzium dan tarikan pelancong. Bangunan ini tidak dibina di tapak asal tetapi berpindah ke selatan dari tapak asal.
Istana itu musnah terbakar pada petang 27 Februari 2007 selepas bumbungnya disambar petir. Dianggarkan hanya 15 peratus daripada artifak berharga terselamat daripada kebakaran itu. Hari ini artifak yang masih hidup disimpan di Balai Benda Purbakala Kabupaten Tanah Datar (Otoritas Arkeologi Kabupaten Tanah Datar). pusaka atau pusaka Kerajaan Pagaruyung telah disimpan di Istana Silinduang Bulan terletak kira-kira 2 kilometer dari Pagaruyung Istana. Pemulihan bangunan itu mengambil masa enam tahun dan anggaran RP20 bilion (AS$1,71 juta) untuk disiapkan. Bangunan itu telah siap dan dirasmikan oleh Presiden Indonesia Susilo Bambang Yudhoyono pada Oktober 2013.
Sengkong, Sesayap Hilir, Tana Tidung
Sengkong merupakan sebuah desa di kecamatan Sesayap Hilir, Tana Tidung, Kalimantan Timur, Indonesia.
Mésigny
Mésigny ialah komun di jabatan Haute-Savoie di wilayah Rhône-Alpes di Perancis.
Rouillac, Côtes-d'Armor
Rouillac ialah komun di jabatan Côtes-d'Armor di Bretagne barat-laut Perancis.
Johari Harun
Dato' Sri Johari Harun ialah seorang ahli politik di Malaysia. Beliau telah dipilih sebagai Ahli Dewan Negeri Pahang di DUN Pelangai mewakili Barisan Nasional pada November 2022, dan dilantik sebagai Ahli Majlis Mesyuarat Kerajaan Negeri Pahang.
Gabon di Sukan Olimpik Musim Panas 2020
Gabon telah menyertai Sukan Olimpik Musim Panas 2020 di Tokyo, Jepun. Kejohanan ini pada asalnya dijadualkan berlangsung dari 24 Julai hingga 9 Ogos 2020, tetapi ditangguhkan ke 23 Julai hingga 8 Ogos 2021 akibat pandemik COVID-19. Ia merupakan penyertaan kesebelas Gabon dalam Sukan Olimpik Musim Panas sejak 1972.
Peserta
Gabon telah menghantar lima atlet bagi bertanding dalam empat sukan;
Johari Harun
Kematian
Beliau meninggal dunia pada 17 Ogos 2023 akibat kapal terbang yang dinaiki terhempas di Elmina, Seksyen U16, Shah Alam. Kemalangan tersebut berlaku ketika fasa pendaratan di Lapangan Terbang Sultan Abdul Aziz Shah. Pesawat ringan berkenaan telah berlepas dari Lapangan Terbang Antarabangsa Langkawi pada jam 2:08 petang menuju Selangor. Insiden itu juga turut melibatkan seorang pemandu kereta dan seorang penunggang motosikal yang kebetulan melalui Persiaran Elmina berhampiran susur Lebuhraya Guthrie.
Suak Gual
Suak Gual merupakan sebuah desa yang terletak dalam (daerah) kecamatan Selat Nasik, Kabupaten Belitung, Provinsi Bangka Belitung, Indonesia.
Poskod
Poskod yang digunakan di Suak Gual adalah 33481. Terdapat 4 buah desa di dalam daerah kecamatan Selat Nasik.
Tâmna
Tâmna merupakan sebuah komun yang terletak di wilayah Mehedinţi, Romania.
Sesayap, Sesayap Hilir, Tana Tidung
Sesayap merupakan sebuah desa di kecamatan Sesayap Hilir, Tana Tidung, Kalimantan Timur, Indonesia.
Pada jarak terpendek antara dua titik
"Pada jarak terpendek antara dua titik" adalah istilah yang sering digunakan sebagai jarak geodesi untuk jarak yang terdekat antara dua tempat (di atas peta dengan mengabaikan ketidaktentuan rupa bumi yang pelbagai). Istilah ini wujud dalam bentuk peribahasa Inggeris iaitu ""as the crow flies (seperti gagak terbang)" atau "in a beeline (dalam laluan lebah)".
Sesayap Dalung, Sesayap Hilir, Tana Tidung
Sesayap Dalung merupakan sebuah desa di kecamatan Sesayap Hilir, Tana Tidung, Kalimantan Timur, Indonesia.
Pada jarak terpendek antara dua titik
Satu contoh ialah jarak bulatan agung antara bandar Key West dan Pensacola, pada salah satu hujung negeri Florida di AS, di mana laluan transit udara titik-ke-titik langsung (seperti laluan burung terbang) adalah 524 mi manakala laluan terpendek dengan jalan raya adalah kira-kira 792 mi.
Kampung Ulu Lalang
Kampung Ulu Lalang merupakan sebuah kampung yang terletak di Rantau, dalam negeri Negeri Sembilan, iaitu sebuah negeri di Malaysia. Terdapat 2 Kampung Ulu Lalang di Rantau, Negeri Sembilan yang dipisahkan oleh kampung Landas.
Poskod
Poskod yang digunakan di Kampung Ulu Lalang, Rantau, Negeri Sembilan adalah 70300.
Ahmed Bukhatir
Ahmed Bukhatir (أحمد بوخاطر; ) merupakan seorang penyanyi dan pelakon lelaki Emiriah Arab Bersatu.
Diskografi
Ahmed Bukhatir telah mengeluarkan beberapa album dalam bahasa Inggeris, Arab, dan Perancis.
Ruca
Ruca ialah komun di jabatan Côtes-d'Armor di Bretagne barat-laut Perancis.
Runan, Côtes-d'Armor
Runan ialah komun di jabatan Côtes-d'Armor di Bretagne barat-laut Perancis.
Vladimir Nabokov
Vladimir Vladimirovich Nabokov (Bahasa Rusia: Влади́мир Влади́мирович Набо́ков, AFA: /vɫɐˈdʲimʲɪr nɐˈbokəf/), juga dikenali dengan nama penanya Vladimir Sirin ialah seorang penulis novel, penterjemah dan ahli entomologi Amerika Syarikat yang dilahirkan di Rusia.
Nabokov dilahirkan pada 22 April 1899 di Saint Petersburg, dan keluarganya diraja, kaya, terkenal dan mempunyai asal usul sejauh putera Tatar kurun ke-14, Nabok Murza yang berkhidmat untuk golongan Tsar, dan inilah asal usul nama keluarganya. Nabokov dikenali sebagai salah seorang penulis prosa yang paling terkemuka pada kurun ke-20. Nabokov menyifatkan dirinya sebagai seorang yang mengalami sinestesia, dan pada awal hidupnya, dia menyamakan nombor 5 dengan warna merah. Minat Nabokov terhadap entomologi diilhamkan buku Maria Sibylla Merian yang dijumpainya di loteng rumah ladang keluarganya di Vyra. Nabokov menghabiskan banyak masa semasa pengasingannya untuk menghasilkan teka-teki permainan catur. Nabokov berhaluan liberalisme klasikal, sama seperti bapanya yang merupakan seorang liberal dan berkhidmat di Kerajaan Sementara selepas Revolusi Februari 1917 sebagai ahli Parti Demokratik Perlembagaan. Pengkritik kesusasteraan Rusia, Yuly Aykhenvald, adalah antara peminat terawal Nabokov, dan dia merujuk kepada kebolehannya untuk memberi kehidupan kepada benda: "Dia menghiaskan hal remeh-temeh dengan kehidupan, deria, psikologi dan memberi minda kepada benda." Lagu "Sing, Poetry" dalam album klasik kontemporari 2011 Troika terdiri daripada latar yang merangkumi versi Bahasa Rusia dan Inggeris untuk 3 puisi Nabokov oleh penggubah seperti Jay Greenberg, Michael Schelle dan Lev Zhurbin.
Gambia di Sukan Olimpik Musim Panas 2020
Peserta
Gambia telah menghantar empat orang atlet dalam dalam tiga sukan;
Messery
Messery ialah komun di jabatan Haute-Savoie di wilayah Rhône-Alpes di Perancis.
Bacoor
atau lebih dikenali sebagai Bandaraya  sebuah bandar di wilayah,. Bandar ini mempunyai jumlah penduduk seramai dalam isi rumah. Ia mempunyai luas kilometer persegi dan ketinggian  meter di atas permukaan laut. Ia diberikan dengan kod kawasan telefon dan poskod.
Metz-Tessy
Metz-Tessy ialah komun di jabatan Haute-Savoie di wilayah Rhône-Alpes di Perancis.
Mainan seks
thumb|Sebuah koleksi mainan seks right|thumb|[[Mesin niaga yang menjual pelbagai mainan seks]]
Mainan seks ialah objek atau alat yang kegunaannya khusus untuk membantu seseorang mencapai keseronokan seks. Mainan seks yang paling popular direka supaya menyerupai alat kelamin manusia yang mungkin boleh bergetar atau tidak. Istilah ini juga boleh digunakan untuk radas BDSM dan perabot seks, namun salah jika digunakan untuk barang-barang seperti perancang kehamilan, pornografi dan kondom.
Jenis-jenis
Mainan seks boleh dibahagikan kepada jenis-jenis berikut:
Vânători, Mehedinţi
Vânători merupakan sebuah komun yang terletak di wilayah Mehedinţi, Romania.
The Blackmoon Eclipse
The Blackmoon Eclipse merupakan material kedua kumpulan Farasu yang diterbitkan pada tahun 2006. Ia merupakan 'live-record' album yang memuatkan tujuh buah lagu.
MCD ini telah diterbitkan oleh Farasu di bawah label bebas Nilai Loudblast Scene.Lirik lagu-lagu dalam material ini ditulis sepenuhnya dalam Bahasa Malaysia yang bertemakan isu-isu sosial dan mistik. Lirik kesemua lagu (kecuali Invasion & Nasyrah) nukilan sepenuhnya oleh Mus Fidaiyyin.
Lagu-lagu adalah ciptaan sepenuhnya oleh Mus-Fidaiyyin kecuali lagu Invasion yang dicipta & lirik oleh Faizal Fauzi.
Lagu-lagu yang terdapat dalam 'The Blackmoon Eclipse' adalah:
Line-up MCD
100 yottameter
Untuk membantu membandingkan berbeza darjah magnitud, halaman ini menyenaraikan jarak lebih besar daripada 100 Ym (1026 m atau 11,000 juta tahun cahaya). Pada skala ini, pengembangan alam semesta menjadi ketara. Jarak bagi objek ini diperolehi daripada pengukuran anjakan merah mereka, yang bergantung kepada model kosmologi yang digunakan.
Yvignac-la-Tour
Yvignac-la-Tour ialah komun di jabatan Côtes-d'Armor di Bretagne barat-laut Perancis.
100 yottameter
Jarak yang lebih panjang daripada 100 Ym:
Siri darjah magnitud ini tidak mempunyai julat jarak yang lebih panjang.
Tanah Merah, Tana Lia, Tana Tidung
Tanah Merah merupakan sebuah desa di kecamatan Tana Lia, Tana Tidung, Kalimantan Timur, Indonesia.
Iguerande
ialah komun di jabatan Saône-et-Loire dan di kawasan Bourgogne di timur Perancis.
Yvias
Yvias ialah komun di jabatan Côtes-d'Armor di Bretagne barat-laut Perancis.
Wilayah Salamanca
right|200px|Tempat Wilayah Salamanca di Sepanyol Wilayah Salamanca merupakan sebuah wilayah di Sepanyol. Wilayah ini terletak di bahagian barat di negara itu. Tempatnya di wilayah Castile-Leon. Pada tahun 2010, wilayah ini memiliki jumlah penduduk seramai 353,619 orang dan memiliki luas wilayah 12,349 km².
Kosihy nad Ipľom
Kosihy nad Ipľom merupakan sebuah kampung dan kawasan perbandaran yang terletak di daerah Veľký Krtíš, wilayah Banská Bystrica, Slovakia.
Wilayah Salamanca
Wilayah ini memiliki angka kepadatan penduduk 28.63 orang/km². Ibukotanya di Salamanca.
Little Busters!
<templatestyles src="Module:Infobox/styles.css"> Little Busters! (リトルバスターズ!) adalah novel visual berbahasa Jepun yang dibangunkan oleh Key. Ia mula dikeluarkan pada 27 Julai 2007 untuk komputer Windows dan kandungannya diklasifikasikan sesuai untuk umum. Little Busters! adalah judul permainan keenam terbitan Key. Versi dewasa permainan ini yang diberikan tajuk ''Little Busters! Ecstasy dikeluarkan pada 25 Julai 2008 untuk pasaran Windows, berbeza dengan Air dan Kanon'' yang memang mempunyai versi dewasa lebih awal. Versi Ecstasy kemudiannya dialihpasarkan ke PlayStation 2, PlayStation 3, PlayStation Portable, PlayStation Vita dan Nintendo Switch dengan kandungan dewasa disunting keluar dengan nama ''Little Busters! Converted Edition.'' Versi bahasa Inggeris untuk Windows dikeluarkan untuk pasaran platform Steam pada 2017. Cerita ini mengisahkan sekumpulan rakan iaitu Riki Naoe, Rin Natsume, Kyousuke Natsume, Masato Inohara dan Kengo Miyazawa yang sejak kecil bergerak di bawah nama kumpulan Little Busters, kini meneruskan pengajian di sekolah tinggi bersama. Pada suatu hari mereka memutuskan menjadi pasukan bola lisut dan Riki, yang menghidap narkolepsi ditugaskan untuk mengumpul lebih ramai orang untuk pasukan bola lisut itu dan akhirnya mengumpulkan beberapa orang gadis. Riki menjalankan hidupnya sehari-hari bermain dan berhibur bersama kumpulan tersebut, sehingga dia dan Rin mendapat tugasan untuk mempelajari "Rahsia Dunia Ini".
Issy-l'Évêque
ialah komun di jabatan Saône-et-Loire dan di kawasan Bourgogne di timur Perancis.
Tengku Dacing, Tana Lia, Tana Tidung
Tengku Dacing merupakan sebuah desa di kecamatan Tana Lia, Tana Tidung, Kalimantan Timur, Indonesia.
Little Busters!
Corak permainan dalam Little Busters! adalah menurut garis plot bercabang yang memberikan senario pratetap terpasang dengan ruangan interaksi, dan memfokuskan kepada tarikan enam watak heroin utama kepada karakter pemain, dan meningkat kepada sembilan dalam Ecstasy. Terdapat permainan-permainan mini ditambah didalam permainan ini, antaranya turutan tempur yang seakan dalam permainan aksi pertarungan atau latihan pukulan bola lisut, yang membolehkan karakter mendapat nilai pengalaman, meraih aksesori untuk pertempuran dan menambah baik nilai stat mereka. Kedua-dua versi asal dan Ecstasy meraih jualan paling tinggi bagi permainan komputer di Jepun pada tahun-tahun keluaran mereka dan versi Ecstasy kemudiannya terjual lebih 100,000 unit. Key kemudiannya menerbitkan judul rantingan dewasa iaitu Kud Wafter pada Jun 2010, yang mengembangkan senario cerita Kudrayavka Noumi salah satu karakter heroin dalam judul ini.
Terdapat 14 adaptasi manga yang berdasarkan dari judul ini yang diterbitkan oleh ASCII Media Works, Kadokawa Shoten dan Ichijinsha. Komik antologi, novel ringan dan buku koleksi seni juga telah diterbitkan, dan begitu juga beberapa album muzik. Terdapat dua rancangan radio internet yang dihoskan oleh pelakon suara Rin dan Kyousuke Natsume serta Kudrayavka Noumi. J.C. Staff menghasilkan siri animasi judul ini dengan 2 musim siaran animasi televisyen dan satu siri animasi video asal antara 2012 dan 2014.
Permainan
Little Busters! ialah novel visual romantik di mana pemain memainkan peranan sebagai Riki Naoe. Kebanyakan permainannya diperuntukkan kepada membaca naratif dan dialog judul ini. Teks dalam permainan ini disertakan dengan peperi watak yang mewakili siapa yang Riki bercakap, berbanding lukisan seni latar. Sepanjang permainan, pemain menemui gambar grafik komputer pada tempoh tertentu dalam cerita, yang menggantikan seni latar belakang dan peperi watak. Apabila permainan diselesaikan sekurang-kurangnya sekali, galeri CG yang dilihat dan runut bunyi yang dimainkan akan tersedia pada skrin tajuk permainan. Little Busters! mengikuti garis plot bercabang dengan penamat pelbagai, dan bergantung pada keputusan yang dibuat pemain sewaktu permainan, plot akan maju ke arah tertentu.
Little Busters juga akan menyertai misi untuk mencapai sesuatu matlamat mereka, dan bergantung kepada pemain, misi ini akan ditentukan sama ada akan diselesaikan atau gagal. Misi ini terhubung dengan turutan pertempuran dan latihan pukulan kerana ia berfungsi untuk memberi pengalaman kepada watak, mendapatkan aksesori untuk digunakan semasa pertarungan dan meningkatkan statistik mereka. Walau bagaimanapun, misi ini tidak menjejaskan plot utama dalam apa-apa cara—malah pemain mempunyai pilihan untuk menyahaktifkan kebanyakan permainan ini supaya pemain boleh fokus kepada plot utama, termasuk turutan pertempuran dan latihan memukul. Untuk kali pertama permainan, statistik Rin adalah lemah dibandingkan dengan watak lain. Walau bagaimanapun, apabila pemain melengkapkan beberapa laluan heroin, statistik Rin dan Riki akan menjadi lebih tinggi apabila pemain memulakan permainan baharu, membolehkan Rin dan Riki mendapat peluang yang lebih baik untuk menentang lawan dengan statistik yang lebih tinggi. Statistik ahli Little Busters ditunjukkan dalam sistem kedudukan dari tertinggi hingga terendah dalam statistik keseluruhan.
Walaupun Little Busters! mempunyai kandungan sesuai umum, terdapat sejumlah besar gambar grafik yang menampilkan watak gadis-gadis ini dalam situasi risqué, walaupun tidak cukup untuk dianggap seksual. Ini sangat berbeza dengan tajuk Key sebelum ini iaitu Clannad dan Planetarian: The Reverie of a Little Planet yang juga mempunyai rating untuk semua peringkat umur, tetapi tajuk tersebut tidak mengandungi situasi risqué sebegini.
Dalam versi Little Busters! Ecstasy, kandungan dewasa telah ditambah dalam bentuk CG seksual yang menggambarkan Riki dan heroin tertentu sedang berhubungan seks. Ecstasy mengembangkan cerita untuk senario heroin dalam Little Busters!, serta menambah bilangan laluan heroin daripada enam kepada sembilan. Tiga laluan heroin ini adalah senario untuk Kanata Futaki dan Sasami Sasasegawa—dua watak pembantu daripada Little Busters! —dan heroin baharu bernama Saya Tokido yang hanya mula muncul dalam Ecstasy. Pada awal permainan, tiga laluan heroin ini tidak tersedia kepada pemain sehingga selepas senario Refrain selesai, walaupun pemain diberi pilihan untuk mengaksesnya dengan segera. Ecstasy mempunyai tambahan dan perubahan kecil pada permainan mini juga, termasuk penambahan senjata yang tersedia untuk digunakan dalam turutan pertempuran. Selain itu, Ecstasy menampilkan dua permainan mini berulang baru yang berkaitan dengan Saya: permainan menembak dan meneroka pagar sesat.
Latarbelakang dan tema
Bahagian utama cerita ini berlaku di sebuah sekolah tinggi di Jepun. Terdapat suatu "rahsia dunia ini" yang Kyousuke perkatakan; Kengo dan Masato juga sedar akan perkara ini. Watak-watak ini tinggal di asrama lelaki dan perempuan yang bertentangan antara satu sama lain di sekolah tersebut. Di sebelah asrama terdapat bangunan utama yang menempatkan bilik darjah, dan terdapat kafeteria di tingkat bawah. Bangunan sekolah ini terdiri daripada empat tingkat dan kawasan bumbung biasanya dijadikan kawasan akses terhad. Di seberang bangunan utama sekolah adalah halaman sekolah yang besar, dengan kawasan kolam renang bersebelahan dengannya. Di seberang padang pula adalah padang besbol, dengan gimnasium dan gelanggang tenis di sebelahnya, yang lebih dekat dengan bangunan sekolah utama.
Zaman kanak-kanak dan kematangan remaja adalah dua tema penting dalam Little Busters!. Video pembukaan novel visual bermula dengan dua baris yang ditulis dalam bahasa Inggeris: "Apa 'Kematangan' yang anda ada?" (What 'Adolescence' do you have?) dan "Adakah engkau ingat akan 'zaman kecil'?" (Do you remember 'Childhood'?). Riki Naoe, protagonis lelaki, mempunyai empat kawan dari kecil yang membesar bersamanya sehingga zaman remaja dan masih bersama ketika permulaan cerita. Oleh itu, persahabatan adalah satu lagi tema yang disampaikan dalam bentuk hubungan Riki dengan rakan-rakannya di sekolah tinggi, dan dianggap tidak boleh ditukar ganti. Video pembukaan novel visual asal mengandungi baris ketiga yang ditulis dalam bahasa Inggeris, "Yang tak terganti itu wujudnya disini" ("The irreplaceable one existed there,") walaupun satu lagi baris telah ditambahkan ke dalam video pembukaan Little Busters! Ecstasy : "Inilah yang akan mengingatkanmu bahawa kamu perlu kembali mengingati 'kematanganmu'." ("This will remind you that you have to recollect 'Adolescence'.").
Watak utama
Pemain memainkan peranan Riki Naoe, protagonis Little Busters!. Dia kelihatan lemah kerana penampilan dan fizikalnya yang seperti perempuan tetapi sangat berterus-terang dan mempunyai akal yang lebih baik daripada rakan-rakannya. Dia adalah sebahagian dari kumpulan yang dipanggil Little Busters, asalnya terdiri daripada empat orang, tetapi menjadi lima dengan adanya Riki semasa zaman kanak-kanak mereka. Pemimpin Little Busters ialah Kyousuke Natsume, yang merupakan ahli paling tua. Dia sering mengemukakan idea yang tidak masuk akal, tetapi hampir selalu menjelaskannya dengan alasan munasabah.